**Rondelul Închinării**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rondelul Închinării

La Dumnezeul Sfânt şi Veşnic,

Veniţi cu toţi, să-ngenunchem

Salvaţi din al morţii blestem -

Mulţumindu-I, în chip vrednic!

Cu sufletul evlavios, cucernic,

Ofrande-n cântări să-I aducem,

La Dumnezeul Sfânt şi Veşnic,

Veniţi cu toţi, să-ngenunchem!

La Cel, ce e al vieţii Vistiernic,

Şi din păcat în Fiul Său suntem

Din nou primiţi, viaţă să avem

La nesfârşit, în stilul cel Edenic,

La Dumnezeul Sfânt şi Veşnic,

Veniţi cu toţi, să-ngenunchem!

Flavius Laurian Duverna

04 martie 2016